Omen

* Splash art
* โมเดล

**Omen** (โอเมน) **The Insatiable** เป็นฮีโร่ลำดับที่ 61 ของเกม Arena of Valor ที่เข้าเกมมาในวันที่ 1 มี.ค. 2018 ตำแหน่งไฟต์เตอร์

## เนื้อเรื่อง

"ความตายย่อมครองอำนาจเป็นนิรันดร์!"

Omen the Insatiable เคยเป็นเครื่องจักรสังหาร เขาเกิดมาในเบื้องลึกที่มืดมิดที่สุดและลึกที่สุดจากในขุมปีศาจ ที่ที่หนาวเย็นและไร้วิญญาณไม่ต่างจากตัวเขา แม้แต่ปีศาจที่เกิดมาจากขุมเดียวกันก็ไม่กล้าอยู่ใกล้ เพราะเกรงว่าความหนาวเหน็บจะกลืนกินพวกเขา แม้จะมีแต่ผู้ยำเกรงเขา แต่ Omen ก็แทบจะไม่ได้ปรากฏตัวบนสนามรบเลย เพราะ Omen อยู่เพื่อฆ่า ไม่ใช่แค่ศัตรูของเขาเท่านั้น แม้แต่เพื่อนปีศาจและพวก Lokheim ที่ต่อสู้เคียงข้างเขาก็ไม่เว้น และทุกคนที่สามารถใช้ประโยชน์จากเขาได้ก็ต่างหวาดกลัวเขา ว่าง่ายๆ เขาเป็นเหมือนปืนใหญ่ที่พร้อมระเบิดใส่หน้าผู้ที่ใช้มัน และไม่มีใครต้องการอาวุธเช่นนั้น Maloch ผู้นำแห่งเหล่า Lokheim ตกอยู่ในสถานการณ์ลำบาก เขาเข้าใจว่า Omen คือร่างเนื้อของความกระหายการพรากชีวิตของเหล่า Lokheim และหากเขาพยายามยับยั้งความสามารถของ Omen ตัวเขาเองจะเป็นผู้ถูกลงทัณฑ์ ในท้ายที่สุด Maloch ก็ไม่มีทางเลือกอื่นนอกจากซ่อนตัว Omen ไว้ในขุมนรก เขาอยู่ที่นั่น ถูกลืม จนกระทั่งกองทัพของ Arduin บุกโจมตีทัพของ Maloch Maloch บาดเจ็บหนัก และ Veera กำลังยุ่งอยู่กับการนำกลุ่มที่เหลือจากทัพที่แตกสลายเพื่อสู้กับกองกำลังหลักของ Arduin ทั้งคู่ไม่มีแรงเหลือเพื่อปกป้องตัวเองจากเหล่ากำลังเสริมของ Arduin Omen ถูกปลุกจากการหลับใหลอันยาวนานด้วยความสิ้นหวัง และปลดปล่อยความกระหายเลือดที่เขาเก็บงำเอาไว้เป็นเวลาหลายปี Omen ยืนอยู่เดียวดายบนเส้นทางน้ำแข็ง และต่อสู้กับสมาชิกในกองทัพของ Arduin ทุกชีวิต ไม่มีเรื่องราวใดๆ ที่เล่าขานถึงการต่อสู้ครั้งนั้น เพราะไม่มีใครรอดตายเพื่อกลับมาเล่าแม้แต่คนเดียว ในที่สุด Omen ก็พึงพอใจและพบความสงบในจิตใจอีกครั้ง แต่ไม่นาน ข่าวลือเกี่ยวกับการกลับมาของเขาก็แพร่กระจายไปทั่วดินแดน

"เขาคือขุมนรกมีชีวิต! ผู้นำพาสงครามไร้เหตุผลและการฆ่าฟันอันโหดร้าย!"

## ข้อมูลขั้นสูง

* การจะคงสิ่งสวยงามไว้ คือต้องทำลายทิ้งซะ

* ที่ห้องใต้ดินมีหัวของเหยื่อถูกวางเรียงอยู่

* ชอบทำลายสิ่งสวยงาม ใครเห็นต่างต้องถูกฆ่า

* Omen คิดว่าเสียงโหยหาก่อนตายของสิ่งมีชีวิตเป็นบทเพลงที่ไพเราะที่สุด

* Omen อาศัยอยู่ในหุบเขา Nightshade ลำพัง แม้ปีศาจยังไม่กล้าเข้าใกล้

* Omen แม้จะเป็นคนที่ป่าเถื่อนตอนฆ่า แต่จริงๆตอนนั้นจิตใจเขาสงบนิ่งมาก

* Omen นอกจากจะเก่งเรื่องต่อสู้ ยังฉลาดมาก

* Omen เคยสู้กับ Maloch แต่ผลกลับเสมอกัน

## ความสัมพันธ์

* **Maloch - แม่ทัพใหญ่:** Omen ไม่เคยก้มหัวให้ใคร มีเพียง Maloch เท่านั้นที่เป็นข้อยกเว้น เพราะว่า Maloch ไม่เคยมาก้าวก่ายกับงานอดิเรกของเขา และ Maloch ยังเตรียม "เหยื่อ" ในสนามรบเอาไว้ให้เขาเสมอ

* **Zip - เหยื่ออันน่าอร่อย:** Omen รอไม่ไหวที่จะได้ชิมเนื้อของสิ่งมีชีวิตสายพันธุ์ใหม่ใน Abyss และนั่นทำให้ Omen เป็นอีกคนที่ Zip กลัวมากที่สุดนอกจาก Mganga "โชคดีที่ข้ายังมีพี่สาวแสนสวยของปกป้องอยู่" Zip กล่าว

## เนื้อเรื่องเสริม

ลานประหาร

ภายใต้พื้นพิภพที่มืดมนแห่ง The Abyss มีแสงเทียนสีแดงสดส่องประกายสลัว Omen นั่งอยู่ตรงกลางวงเวทโบราณกินพื้นที่ไปเกือบทั้งหมดในถ้ำ โลหิตที่มาจากทุกทิศทางกำลังไหลผ่านวงเวทข้าสู่ร่างกายของ Omen อย่างไม่ขาดสาย แม้ Omen จะอยู่ในสภาวะหลับใหล แต่ก็ไม่สามารถหักห้ามความกระหายต่อโลหิตได้ เสียงฝีเท้าที่เร่งรีบดังมาจากด้านนอกถ้ำ ข้ารับใช้ที่ใส่หมวกคลุมหัววิ่งเข้ามาอย่างตื่นตระหนก ขณะที่ Omen กำลังพึมพำคาถาโบราณ ทันใดนั้นเองได้โลหิตหยุดไหล และ Omen ก็ค่อยๆ ลืมตาขึ้นมา

"อยากฆ่าคนอีกแล้ว..." ข้ารับใช้กำลังพูดอะไรบางอย่างด้วยความกังวล ผ่านไปสักพัก สมองที่มึนมัวของ Omen ได้จับข้อความสำคัญบางอย่างได้

"ช่องแคบแห่งดินแดนหิมะมรณะ? น่าสนใจ... แต่ข้าต้องกระตุ้นตัวเองสักหน่อย"

ดาบยาวถูกชักออกมา ข้ารับใช้ถูกเกี่ยวมาอยู่ตรงหน้า อาวุธนี้ถูกสร้างขึ้นเพื่อการฆ่าโดยเฉพาะ ไม่มีสิ่งใดน่าชื่นใจกว่าการดึงตัวศัตรูเข้ามาอยู่ตรงหน้าตนเอง ข้ารับใช้รับรู้ชะตาชีวิตตั้งแต่รับคำสั่งให้มาปลุก Omen แต่เมื่อจังหวะนี้มาถึงจริงๆ เขาก็ไม่สามารถควบคุมร่างกายที่สั่นอย่างรุนแรงได้ Omen ชื่นชมความหวาดกลัวของข้ารับใช้รับ ก่อนเขาจะยิ้มด้วยความพอใจ

"รอจัดการเจ้าเสร็จ ข้าต้องเดินทางไปร่วมงานเลี้ยงการฆ่าที่ยิ่งใหญ่"

ณ ดินแดนหิมะมรณะ ที่นี่คือสถานที่สำคัญก่อนข้าสู่ Lokheim ราชินี Veera กำลังนำกองทัพหลักต่อสู้กับ Arduin อย่างดุเดือด แต่ฝั่งด้านหลังของกองทัพถูกโจมตีย่อยยับ ศพของเหล่าปีศาจนอนอยู่ทั่วพื้นดิน นกแร้งนับไม่ถ้วนบินอยู่ทั่วท้องฟ้า กองทัพฝั่งแสงสว่างเริ่มฮึกเหิม ต่างรวมตัวกันมุ่งสู่ช่องแคบดินแดนหิมะมรณะ ทันใดนั้น มีเงาที่โดดเดี่ยวเดินออกมาจากทะเลหมอกอีกฝั่ง ทุกคนเห็นขาเดินถือดาบแส้สีแดงข้น รอบกายเต็มไปด้วยกลิ่นอายแห่งการฆ่าฟัน

"แค่คนเดียว...จะสู้กับกองทัพนับแสน?" ผู้นำทัพฝั่งแสงสว่างสั่งให้ทุกคนหยุดเคลื่อนไหว ในใจเขาเกิดลางสังหรณ์ไม่ดี บุคคลผู้นี้ทำตัวสบายเกินไป เหมือนเขากำลังมาพักร้อน เหมือนทุกคนไม่อยู่ในสายตาเขาเลย เมื่อเงาดำนี้ก้าวข้ามาใกล้ขึ้นเรื่อยๆ ลางสังหรณ์นั้นกลายเป็นความจริง ทหารแก่ที่ยืนอยู่ข้างหลังแม่ทัพพูดด้วยความหวาดกลัว

"นั่นมัน... นั่นมัน Omen มัจจุราชคร่าวิญญาณ!" หมู่ทหารสีหน้าเปลี่ยนไปพร้อมกัน ตำนานมัจจุราช Omen นั้นเป็นฝันร้ายในวัยเด็กของทุกคนใน Athanor --- ตำนานเล่าว่า Omen มักจะมาเคาะประตูยามดึก และถลกหนังกินเด็กๆ ที่ไม่เชื่อฟังเข้าไป ตัว Omen จะไม่ค่อยโผล่มาให้คนเห็นหน้า เพราะเขาฆ่าฟันศัตรูแบบไม่เลือกเป้าหมาย เขาฆ่าแม้กระทั่งกลุ่มปีศาจ และผู้ที่เคยสู้รบเคียงข้างเขา หากไม่ใช่ว่าที่ช่องแคยนี้ใกล้จะถูกโจมตีจนพังทลาย Veera คงไม่ไว้ใจที่จะปล่อยตัวของเขาออกมา

"นั่นเป็นเพียงตำนานหลอกเด็ก จะเก่งแค่ไหนก็คงสู้กองทัพทหารกว่าแสนนายไม่ได้หรอก" แม่ทัพพยายามลืมลางสังหรณ์ไม่ดีในใจ ชูมือขึ้นสูง และตะโกนออกมาอย่างเต็มพลัง

"โจมตี!!!" Omen เงยหน้าขึ้น นัยน์ตาสีแดงก่ำของเขาเต็มไปด้วยความตื่นเต้น เขาอ้าแขนกว้างพร้อมรับมือกับกองทัพทหารนับไม่ถ้วนที่กำลังมุ่งหน้ามาสู่เขา การฆ่าฟัน กำลังจะเริ่มต้น

"หนึ่ง"

"สอง"

"สาม"

"สี่"

สนามรบถูกคลุมด้วยทะเลหมอกสีเลือด Omen จำไม่ได้ว่าตนเองฆ่าไปแล้วกี่คน เขาใช้ Death's Beckon อย่างบ้าคลั่ง Omen ดึงศัตรูที่อยู่ใกล้ตัวเขาเข้ามา ปรากฏว่าเป็นตัวของแม่ทัพผู้นั้น แม่ทัพในตอนนี้ไม่ได้ดูถูก Omen อีกต่อไป สิ่งที่ข้ามาแทนคือความรู้สึกที่ Omen คุ้นเคยที่สุด นั่นคือความหวาดกลัว Omen มองหน้าเขา และพูดขึ้นมาช้าๆ

"ตู้ม..."

งานเลี้ยงครั้งยิ่งใหญ่พึ่งจะเริ่มขึ้น หน้าที่ผอมเรียวของ Omen เริ่มบิดเบี้ยวเหมือนถูกไฟช็อต นัยน์ตาสองข้างกลายเป็นสีแดงสด เขาบีบคอแม่ทัพอย่างง่ายดาย และเริ่มหาเป้าหมายคนต่อไปทันที... ถึงตอนแรก Omen ดูยังพอมีสติ แต่เขาในตอนนี้เปรียบดั่งมัจจุราชในโลกแห่งความเป็นจริง ยามพระอาทิตย์ใกล้ตกดิน ความมืดกำลังจะมาเยือน กองทัพนับแสนของฝั่งแสงสว่างถูก Omen หยุดลงอย่างง่ายดาย สถานที่นี้ที่ถูกปกคลุมด้วยหิมะในตอนนี้กลับจมอยู่ในหมอกสีเลือดความตายครอบคลุมทุกพื้นที่ในสนามรบ ในอากาศเต็มไปด้วยกลิ่นเลือด Omen มองไปที่หมู่ทหารที่วิ่งหนีอยู่ตรงหน้า พร้อมหัวเราะขึ้นอย่างน่าขนลุก เป้าหมายที่ดิ้นรนนั่นสิถึงจะสนุก น่าเสียดาย พวกเขาทุกคนหนีไม่พ้นแล้ว

---จบ---

## ชีวประวัติ

ลูกแห่งปีศาจที่กิดในเบื้องลึกที่มืดที่สุดในขุมปีศาจ เขาเป็นมัจจุราชผู้ทำลายทุกอย่าง ที่มาของ Omen ไม่เป็นที่รับรู้ของผู้คน ด้วยความสามารถที่ไม่อาจคัดค้าน เขาขึ้นแท่นหนึ่งในสี่แม่ทัพของ The Abyss เขาเคยทำผลงานดีเด่นในสงครามเทพและปีศาจครั้งแรก แต่ก็ได้ถูก Maloch นำตัวไปขังไว้เนื่องจากขาฆ่าแม้กระทั่งฝั่งของตนเอง จนกระทั่ง Arduin นำทัพมาโจมตี Omen ถึงถูกปลุกขึ้นเพื่อมาสู้รบ าสามารถทำภารกิจได้สำเร็จ และรักษาพื้นที่ไว้ด้วยตนเองเพียงผู้เดียว เขาได้พิสูจน์ความสามารถของตนอีกครั้ง สงครามครั้งนั้นดุเดือดและน่ากลัวสิ้นดี มีเพียง Omen ผู้เดียวที่ยังมีชีวิตรอดจากครั้งนั้น และหลังจบสงคราม Omen ได้หายไปอีกครั้ง ไม่มีใครรู้ว่าขาไปที่ไหนต่อ

## สกิล

### สกิลอัลติเมท

 2
 3

## แนะนำ

### ไอเทม

Gilded Greaves
Fafnir's Talon
Curse of Death
Shield of the Lost
Muramasa
Blade of Eternity

### รูน

**LV 3: Golden Body (x 5)**
ความเร็วโจมตี +1%
พลังชีวิต +33.7
เกราะ +2.3
**LV 3: Spirit**
ความเร็วโจมตี +1%
ความเร็วเคลื่อนที่ +1%
**LV 3: Dragon's Claw**
พลังโจมตี +0.9

**LV 3: Awake (x 5)**
ความเร็วโจมตี +1.6%
อัตราคริติคอล +0.5%

### พลังแฝง

**Devourer**
หลังจาก Kill หรือ Assist จะฟื้นฟูพลังชีวิต 9% และมานา 15%
**Bone Cutter**
ต้านทานสถานะเพิ่มขึ้น 10%
**Desperate Duel**

**Axe of Sacrifice**
สร้างความเสียหายเพิ่มขึ้น 3% และได้รับความเสียหายแรงขึ้น 2% (ฮีโร่ระยะใกล้ 1%)
**Holy Verdict**
ได้รับเจาะเกราะ/เจาะเกราะเวท +18 (LV อัw+3)
**Holy Summoner**
เมื่อโจมตีโดนศัตรูครบ 3 ครั้งต่อเนื่อง จะเรียกแฟรี่ออกมาโจมตีเป็นเวลา 5 วิ โดยแฟรี่จะโจมตีเป้าหมายเดียวกับที่คุณกำลังโจมตีอยู่ด้วยพลังโจมตี 0.4AD และ อัตราเจาะเกราะ 15% (คูลดาวน์ 10 วิ)

## บทพูด

> บทพูดของสกินอื่น ดูที่: *Omen/บทพูด*
>
>

### เลือกฮีโร่

* **Relax.. I'm not going to hurt you.. Much..:** ใจเย็น ข้าจะไม่ทำร้ายเจ้า... มากเท่าไหร่..

* **I wanted your death so beautiful:** ข้าหวังว่าความตายของเจ้า จะสวยงาม

* **I want this to be fun for the both of us:** ข้าอยากให้เราสองคน สนุกไปด้วยกัน

### เกิดใหม่

* **It seems there's more fun to be had:** ดูเหมือนว่าจะมีอะไรสนุกๆ กำลังจะเกิดขึ้นที่นี่

* **Zhamban ing-zhochonnga vonna** (ซามบาน อิง-โซชงก์นา โวนนา): **Chaos is the true power:** ความโกลาหลคือพลังที่แท้จริง

* **G’vunnǝ!** (กวุนนา!): **From the Abyss!:** เผ่าข้าคือ Abyss!

* **Tho zmillǝ sughbishuzǝnnǝn tachorrin** (โธ ซมิลลา ซุคบิชูซันนัน ธาชอร์ริน): **No light will penetrate this darkness:** แสงสว่างมิอาจชนะความมืดได้

### ปกติ

* **I'm so excited to be here:** รู้สึดตื่นเต้นจริงๆ ที่ได้มาอยู่ที่นี่

* **The anticipation is killing me..:** การคาดหวังกำลังทำให้ข้าตายแล้ว

* **Oh oh oh.. Where should I start... first?:** โอ๊ะ โอ๊ะ โอ๋ จะเริ่มตรงไหน ก่อนดีล่ะ?

* **Haa.. Savour the moment..:** ดื่มด่ำกับช่วงเวลา

### ใช้สกิล

* **Harder! Harder!:**

* **Come closer:**

* **It hurts, So good!:**

* **You smell nice:**

* **You complete me!:**

* **That feels.. so good!:**

### ตาย

* **I feel.. So alive!:** ข้ารู้สึก.. มีชีวิตชีวาเหลือเกิน!

### ได้ First Blood

* **Hah! This doesn't even worth my appetite:** ฮ่า! นี่ไม่เพียงพอสำหรับความกระหายของข้าเลย

### ได้บัฟ Dark Slayer

* **Yes! More! I craves more..:** ใช่! เอาอีก! ข้ากระหายขึ้นอีกแล้ว..

### สังหารต่อเนื่อง

* **Oooh.. Such ecstasy!:** อูววว ช่างน่าชื่นชม!

* **Oowh.. What should I take as a... souvenir!:** อูววว ข้าควรเก็บส่วนไหนไว้เป็น... ของที่ระลึกดีล่ะ

### ยั่วยุ

* **Allow me to hasten your demise!:** ขอให้ข้าได้เร่งวันตายให้กับเจ้า!

## แกลเลอรี่

### Splash art

DefaultBloody BaronAbyssal BlazeSanguine BladeMoonlightDemonic CreationPitch Black
### โมเดล

DefaultBloody BaronAbyssal BlazeSanguine BladeMoonlightDemonic CreationPitch Black
### วิดีโอ

การมาของ Omen ปีศาจแห่งขุมนรก!!Garena RoV - Hero Spotlight- Omenคดีฆาตรกรรม RoV ตอน ใครฆ่ายอร์น!!!เล่นอย่าง Pro EP.6 Remix สอนเล่น Omen ใน 5 นาที !!-2Omen New Skin- Abyssal Blazeเล่นอย่าง Pro EP.30 Wanoiz สอนเล่น Omen ใน 7 นาที !!-2Omen New Skin- Sanguine BladeMoonlight Omen - SKIN SpotlightDemonic Creation Omen - SKIN Spotlight

## เกร็ดความรู้

* โมเดลของ Omen หากหมุนไปข้างหลังจะพบว่ามีดาบพกติดตัวอยู่อีก 3 เล่ม ซึ่งบังเอิญมีลักษณะคล้ายกับดาบของ Airi, Butterfly และมีดของ Murad ไม่เคยมีเหตุผลออกมาอะิบายว่าทำไม Omen ถึงมีอาวุธฮีโร่แอสซาซิน 3 ตัวนี้ เป็นไปได้ว่าอาจจะเอามาห้อยไว้เท่ๆ เฉยๆ

* สาเหตุที่ Omen ถึงมีตรา AIC 2017 ประทับไว้อยู่บนรูปไอคอน คำตอบอยู่ที่โมเดลของสกิน Bloody Baron หากหมุนไปจะพบว่ามีตราสัญลักษณ์ SMG อยู่ที่ผ้าคลุม ซึ่งหมายถึงทีม SMG ซึ่งเป็นทีมนักกีฬาอีสปอร์ตจากไต้หวันที่เป็นแชมป์ของรายการ AIC 2017 นั่นเอง

## อ้างอิง

1. ↑ https://www.facebook.com/ROVTH/posts/911741242322659
2. ↑ 2.0 2.1 https://www.facebook.com/ROVTH/posts/950779435085506/
3. ↑ https://www.facebook.com/ROVTH/posts/1110800402416741
4. ↑ https://www.facebook.com/ROVTH/posts/1239214689575311/
5. ↑ https://www.facebook.com/ROVTH/videos/198294314874801
6. ↑ https://www.facebook.com/ROVTH/posts/1628858717277571
7. ↑ https://www.facebook.com/ROVTH/videos/485107316026891

แทงค์
ไฟต์เตอร์
แอสซาซิน
เมจ
แครี่
ซัพพอร์ต